סגן ראש ממשלת בריטניה

תפקיד סגן ראש הממשלה (באנגלית: Deputy Prime Minister) אינו קיים באופן רשמי בממלכה המאוחדת. יחד עם זאת, במהלך השנים, בחרו ראשי ממשלת בריטניה באחד משרי הממשלה כסגן ראש הממשלה.

תואר זה הוא תואר כבוד בלבד, ואינו מעניק באופן רשמי (דה יורה) סמכויות מיוחדות לנושא התואר. יחד עם זאת נוהגי ראשי הממשלה להעניק סמכויות מיניסטריאליות שונות לנושאי התואר, דבר המעניק להם סמכויות בפועל (דה פקטו).

בדומה לישראל, סגן ראש הממשלה בבריטניה אינו משמש כממלא מקום ראש הממשלה במקרה של מחלה של ראש הממשלה או נבצרות אחרת של ראש הממשלה מלמלא את תפקידו.

==הסבר חוקתי להיעדר נושא משרה רשמי==
מספר תאוריות חוקתיות מסבירות את היעדר התפקיד הרשמי של "סגן ראש הממשלה" או "ממלא מקום ראש הממשלה". תאוריות אלה מתבססות על העיקרון לפיו לבית המלוכה (כיום, למלכה) הזכות לבחור מי יעמוד בראש הממשלה המבצעת את מדיניותה. קיומו של תפקיד רשמי של סגן לראש הממשלה או ממלא מקום לראש הממשלה, משמעו שבמקרה שראש הממשלה אינו ממלא את תפקידו (בשל מחלה, בשל מוות או בשל נבצרות אחרת), מתמנה מיידית סגנו או ממלא מקומו. משמעות חוקתית של תפקיד רשמי כזה היא שלילת כוחו של בית המלוכה לקבוע את זהות העומד בראש הממשלה. בכל מקרה של נבצרות, יכול בית המלוכה למנות כל אדם אחר "אשר יזכה לאמונו של בית הנבחרים" – ולא בהכרח מדובר בראש המפלגה הגדולה ביותר שבבית הנבחרים. במספר מקרים בחר המלך דווקא במועמד שלא עמד בראש המפלגה הגדולה ביותר (כך אירע שהמלך ג'ורג' החמישי בחר באנדרו בונאר לו להקים ממשלה, וכן כאשר המלך בחר בדייוויד לויד ג'ורג' להקים ממשלה – שני אישים אלה נאלצו להקים קואליציה כיוון שלמפלגתם לא היה רוב בפרלמנט).

אמנם במקרה אחד מונה סגן ראש הממשלה (סר אנתוני אידן) לראש ממשלה, אולם מדובר היה במנהיג המפלגה וביורש הפוליטי של ראש הממשלה דאז (וינסטון צ'רצ'יל), כך שבחירתו לא נבעה מעצם היותו הסגן.

==סיבות למינוי סגן ראש ממשלה==
מינוי של פוליטיקאי לתפקיד סגן ראש הממשלה מתבצע משיקולים פוליטיים ובהם:
* "פרס ניחומים" פוליטי לפוליטיקאי שהובס על ידי ראש הממשלה הנבחר, על מנת לשמור על "שקט מפלגתי" (לדוגמה: מייקל הזלטיין וראב באטלר).
* רצון להעניק לתומך פוליטי כבוד על נאמנותו (לדוגמה: ויליאם וייטלו).
* על מנת להעניק תפקיד מכובד לראש המפלגה השנייה בגודלה בקואליציה (קלמנט אטלי בממשלתו של וינסטון צ'רצ'יל).
* על מנת לשמור על שקט פוליטי, תוך מתן תפקיד "רשמי" לאדם שנאלץ לעזוב תפקיד אחר (לדוגמה, מינוי סר ג'פרי האו לאחר עזיבתו את משרד החוץ).

==מגורים רשמיים==
מאחר שהתפקיד איננו קיים באופן רשמי (מבחינה חוקתית), אין מבנה מיועד למגורי סגנו של ראש הממשלה, אולם בשל היותו חבר הממשלה, זכאי סגן ראש הממשלה (כמו כל שר אחר) לקבלת מגורים רשמיים מממשלת בריטניה באזור לונדון, ובית נופש בכפר.

===סגני ראש ממשלת בריטניה===

{| class="wikitable" style="text-align:right"
|-
! שם !! תקופת כהונה!! מפלגה 
|-
|קלמנט אטלי || 19 בפברואר 1942 - 23 במאי 1945|| rowspan="2" | מפלגת הלייבור 
|- 
|הרברט סטנלי מוריסון || 26 ביולי 1945 - 24 בפברואר 1951
|-
|סר אנתוני אידן || 26 באוקטובר 1951 - 6 באפריל 1955|| rowspan="5" | המפלגה השמרנית 
|-
|ראב באטלר || 13 ביולי 1962 - 18 באוקטובר 1963
|-
|ויליאם וייטלו || 4 במאי 1979 - 10 בינואר 1988
|-
|סר ג'פרי האו || 24 ביולי 1989 - 1 בנובמבר 1990
|-
|מיקל הייזלנטין || 20 ביולי 1995 - 2 במאי 1997
|-
|ג'ון פרסקוט || 2 במאי 1997 - 27 ביוני 2007|| rowspan="2" | לייבור
|-
|פיטר מנדלסון || 5 ביוני 2009 - 11 במאי 2010
|-
|ניק קלג || 11 במאי 2010 - 8 במאי 2015 || המפלגה הליברל-דמוקרטית 
|-
|דומיניק ראב
|15 בספטמבר 2021 - 6 בספטמבר 2022
| rowspan="4" |המפלגה השמרנית
|-
|תרזה קופי
|6 בספטמבר 2022 - 22 באוקטובר 2022
|-
|דומיניק ראב
|25 באוקטובר 2022- 21 באפריל 2023
|-
|אוליבר דאודן
|21 באפריל 2023- 5 ביולי 2024
|-
|אנג'לה ריינר
|5 ביולי 2024- מכהנת
|מפלגת הלייבור
|}

===השר הראשון===

"השר הראשון" (First Secretary of State) הוא תואר כבוד לשר הבכיר ביותר בקבינט הבריטי.

{| class="wikitable" style="text-align:right"
|-
! שם !! מפלגה !! תקופה
|-
|ראב בטלר || המפלגה השמרנית || 13 ביולי 1962 - 18 באוקטובר 1963
|-
|ג'ורג' בראון || לייבור || 16 באוקטובר 1964 - 11 באוגוסט 1966
|-
|מייקל סטיוארט || לייבור|| 11 באוגוסט 1966 - 6 באפריל 1968
|-
|ברברה קסל || לייבור|| 6 באפריל 1968 - 19 ביוני 1970
|-
|מיקל הייזלנטין || המפלגה השמרנית|| 20 ביולי 1995 - 2 במאי 1997
|-
|ג'ון פרסקוט || לייבור|| 8 ביוני 2001 - 27 ביוני 2007
|-
|פיטר מנדלסון || לייבור || 5 ביוני 2009 - 11 במאי 2010
|-
|ויליאם הייג || המפלגה השמרנית || 12 במאי 2010 - 8 במאי 2015
|-
|ג'ורג' אוסבורן || המפלגה השמרנית || 8 במאי 2015 - 13 ביולי 2016
|-
| דמיאן גרין || המפלגה השמרנית || 11 ביוני 2017 - 20 בדצמבר 2017
|}

==קישורים חיצוניים==
* 

*
קטגוריה:ממשלת בריטניה